съпротивление на нишката, при което мостовата схема се разбалансира, което на свой ред променя напрежението при протичането на ток.
 Динамометричният датчик преобразува физическата сила, действаща върху него, в електрически сигнал, пропорционален на въпросната сила. Сигналът се отчита, обработва и показва от устройство, което не е включено при представянето.
 Динамометричният датчик е проектиран да бъде използван например за платформени везни, бъркачки, бункери и платформени везни с резервоар за течности.
 9031 80 98
 Класирането се определя от Общи правила 1, 2, буква а) и 6 за тълкуване на Комбинираната номенклатура, забележка 1, буква м) към раздел XVI и от описанието на кодове по КН 9031, 9031 80 и 9031 80 98.
 Динамометричният датчик е проектиран да преобразува физическа сила в електрически сигнал за целите на измерването. Тъй като самият той не показва резултата от измерването, той се счита за непълен измервателен уред, неупоменат, нито включен другаде в глава 90. Следователно, класиране в позиция 8423 като част от механизма за претегляне се изключва (виж също Обяснителните бележки към ХС за позиция 9031, буква А), точка 30).
 Следователно изделието трябва да бъде класирано в код по КН 9031 80 98 като други инструменти, неупоменати, нито включен другаде в глава 90.
 